Talit-a d nettat i d-yeldin tiwwura ula i Tefriqt n ugafa i d-nulfan wungalen di tmurt n Lezzayer i yebdan ttarun s tawsit-a n tsekla s tutlayin niḍen am taɛrabt, tafransist, tamaziɣt, maca ayen yarzan timetti taqbaylit llan wungalen yuran fell-as ama s tutlayt n tefransist ama s tutlayt n teqbaylit acu kan ɣas ulama mačči s yiwet n tutlayt maca dduklen deg yiwen n yiswi : d awal ɣef tmetti taqbaylit.